CELEX: 62021CN0060
Language: sl
Date: 2021-02-01 00:00:00
Title: Zadeva C-60/21: Tožba, vložena 1. februarja 2021 – Evropska komisija/Kraljevina Belgija

22.3.2021   
            
            
               SL
            
            
               Uradni list Evropske unije
            
            
               C 98/18
            
         
      Tožba, vložena 1. februarja 2021 – Evropska komisija/Kraljevina Belgija
      (Zadeva C-60/21)
      (2021/C 98/18)
      Jezik postopka: francoščina
      
         Stranki
      
      
         Tožeča stranka: Evropska komisija (zastopnika: W. Roels, V. Uher, agenta)
      
         Tožena stranka: Kraljevina Belgija
      
         Predlog
      
      Komisija Splošnemu sodišču predlaga, naj:
      
                  —
               
               
                  ugotovi, da s tem, da je ohranila v veljavi določbe, v skladu s katerimi:
               
            z zavrnitvijo odbitja preživninskih rent ali sredstev, ki nadomeščajo takšne rente ter dodatnih rent od obdavčljivega dohodka dolžnikom teh rent, ki niso rezidenti v Belgiji in tam prejemajo manj kot 75 % dohodkov od poklicne dejavnosti, ki do tega odbitka niso upravičeni v njihovi državi članici prebivališča, zaradi nizkega zneska njihovega obdavčljivega dohodka v tej državi,
      Kraljevina Belgija ni izpolnila obveznosti iz členov 45 Pogodbe o delovanju Evropske unije (PDEU) in 28 Sporazuma o Evropskem gospodarskem prostoru (EGP), in
      
                  —
               
               
                  Kraljevini Belgiji naloži plačilo stroškov.
               
            
         Tožbeni razlogi in bistvene trditve
      
      Komisija v podporo tožbi navaja en sam tožbeni razlog, ki se nanaša na to, da zadevna zakonodaja lahko odvrne davčne zavezance nerezidente od izvajanja svoboščin, ki so zagotovljene s Pogodbami, in natančneje, prostega gibanja delavcev iz člena 45 PDEU in člena 28 Sporazuma o EGP.
      Namreč, davčnemu zavezancu nerezidentu, ki v Belgiji ne prejme vsaj 75 % obdavčljivih dohodkov od poklicne dejavnosti in ki dejansko ne more izvesti odbitka preživninskih ret v svoji državi prebivališča, ker v tej državi nima zadostnega obdavčljivega dohodka, so z belgijsko zakonodajo odvzete ugodnosti kakršnega koli odbitka teh rent. Iz sodne prakse Sodišča in zlasti iz sodbe Sodišča z dne 10. maja 2012 v zadevi C-39/10, Evropska komisija/Estonija pa izhaja, da mora v takšnem primeru država članica zaposlitve upoštevati osebni in družinski položaj davčnega zavezanca nerezidenta.